**ΑΝΟΙΚΤΟΣ ΔΙΑΓΩΝΙΣΜΟΣ ΓΙΑ ΥΠΗΡΕΣΙΕΣ ΚΑΘΑΡΙΣΜΟΥ ΤΩΝ ΕΞΟΧΙΚΩΝ ΔΙΑΜΕΡΙΣΜΑΤΩΝ ΤΗΣ ΠΑ.ΣΥ.Δ.Υ ΣΤΗΝ ΧΛΩΡΑΚΑ**

**ΑΡΙΘΜΟΣ ΔΙΑΓΩΝΙΣΜΟΥ:** ΠΑ.ΣΥ.Δ.Υ. 02/2023

**ΠΕΡΙΓΡΑΦΗ:** Ανοικτός Διαγωνισμός με σκοπό την σύναψη συμφωνίας για την παροχή υπηρεσιών καθαρισμού στα Εξοχικά Διαμερίσματα της ΠΑ.ΣΥ.Δ.Υ. στην Χλώρακα για περίοδο τριών ετών. Το συγκρότημα των διαμερισμάτων περιλαμβάνει 32 διαμερίσματα των δύο υπνοδωματίων (6 εκ των οποίων διώροφα) 19 διαμερίσματα του ενός υπνοδωματίου. Η προσφορά που θα δοθεί θα πρέπει να είναι ανά καθαρισμό του κάθε διαμερίσματος.

Για τους μήνες Ιούλιο και Αύγουστο οι υπηρεσίες καθαρισμού θα παρέχονται σε εβδομαδιαία βάση(πριν και μετά την ενοικίαση του κάθε διαμερίσματος), ενώ για την υπόλοιπη περίοδο και για έκτακτες περιπτώσεις οι υπηρεσίες καθαρισμού θα παρέχονται ανάλογα με την χρήση των διαμερισμάτων.

Οι εργασίες καθαρισμού θα περιλαμβάνουν τα ακόλουθα:

* Ξεσκόνισμα, σκούπισμα και σφουγγάρισμα όλων των εσωτερικών χώρων, της βεράντας των διαμερισμάτων και των κοινόχρηστων χώρων (σκάλες, διάδρομοι)
* Καθαρισμός όλων των σημείων επαφής, όπως πόμολα, κάσες, διακόπτες, και όλων των προσβάσιμων επιφανειών, έπιπλα ή αντικείμενα (κάδρα, συρταριέρες, τηλεφωνικές συσκευές, διακόπτες, ντουλάπια κλπ)
* Πλύσιμο πιάτων εάν χρειαστεί.
* Άδειασμα κάδων και αντικατάσταση σακούλας απορριμμάτων. Πλύσιμο καλάθων όταν χρειάζεται.
* Αφαίρεση αλάτων νιπτήρων-λεκανών, βρυσών, δαπέδου με υγρό καθαρισμού δαπέδου - χλώριο - απολυμαντικό & αποσμητικό, τοποθέτηση σαπουνιού χειρός, τοποθέτηση χαρτιού υγείας στις θήκες του και τοποθέτηση (χάρτινων) χειροπετσετών.
* Απολύμανση και καθαρισμός χώρων υγιεινής (μπάνιο, καζανάκι, βρύση, νιπτήρας, λεκάνη (εσωτερικά και εξωτερικά), καπάκι λεκάνης, πιγκάλ).
* Καθάρισμα πάγκων και βρύσης κουζίνας, ψυγείου και συσκευών, καθαρισμός καθρεπτών.
* Καθάρισμα γυάλινων παραθύρων και μπαλκονόπορτων.
* Καθαρισμός ταβανιών όταν είναι απαραίτητο.
* Συγύρισμα χώρου και γενικά ότι χρειάζεται για να είναι ο χώρος καθαρός.
* Στρώσιμο κρεβατιών

Ο ανάδοχος επιβαρύνεται με τα έξοδα των υλικών καθαριότητας, σαπουνιών και των χαρτιών υγείας.

**ΥΠΟΧΡΕΩΣΕΙΣ ΑΝΑΔΟΧΟΥ:**  Σε όλη τη διάρκεια εκτέλεσης των εργασιών καθαριότητας, ο Ανάδοχος υποχρεούται να λαμβάνει υπόψη του οποιεσδήποτε παρατηρήσεις σχετικά με την εκτέλεση του έργου.

Ο Ανάδοχος είναι υποχρεωμένος να διαθέτει έμπειρο επόπτη ο οποίος θα φροντίζει για την άριστη εκτέλεση του έργου, την επιτήρηση του προσωπικού και θα αποτελεί το συνδετικό κρίκο μεταξύ ΠΑ.ΣΥ.Δ.Υ. και Αναδόχου. Ο Ανάδοχος έχει κάθε ευθύνη πληρωμής προστίμων ή αποζημιώσεων, σε περίπτωση ατυχήματος ή δυστυχήματος για το προσωπικό που θα διαθέτει για την εκτέλεση των υπηρεσιών καθαρισμού, όπως και κάθε αστική ή ποινική ευθύνη που θα προκύψουν άμεσα ή έμμεσα από την εκτέλεση των υπηρεσιών αυτών.

**ΑΠΑΡΑΙΤΗΤΑ ΕΓΓΡΑΦΑ:**

ΟΙΚΟΝΟΜΙΚΗ ΠΡΟΣΦΟΡΑ (βλέπε ΠΑΡΑΡΤΗΜΑ Α).

ΠΡΟΣΘΕΤΑ ΔΙΚΑΙΟΛΟΓΗΤΙΚΑ (βλέπε ΠΑΡΑΡΤΗΜΑ Β).

**ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ:** Παρασκευή, 19 Μαίου 2023 12:00μ.μ, σε κλειστό φάκελο στον 3ο όροφο των κεντρικών γραφείων της ΠΑ.ΣΥ.Δ.Υ στην Θεοδώρα Μιχαήλ.

Για περισσότερες πληροφορίες : 22844462

**ΠΑΡΑΡΤΗΜΑ Α**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

Προς: Γενικό Γραμματέα ΠΑΣΥΔΥ

Θέμα: ΔΙΑΓΩΝΙΣΜΟΣ ΓΙΑ ΥΠΗΡΕΣΙΕΣ ΚΑΘΑΡΙΣΜΟΥ ΤΩΝ ΕΞΟΧΙΚΩΝ ΔΙΑΜΕΡΙΣΜΑΤΩΝ ΤΗΣ ΠΑ.ΣΥ.Δ.Υ ΣΤΗΝ ΧΛΩΡΑΚΑ

Αρ. Διαγωνισμού: ΠΑΣΥΔΥ 02/2023

1. Αφού μελέτησα/με τους όρους του Διαγωνισμού, εμείς οι υποφαινόμενοι, αναλαμβάνουμε να εκτελέσουμε το αντικείμενο της σύμβασης, σύμφωνα με τους όρους του Διαγωνισμού.

Η προσφορά μας για τις πιο πάνω εργασίες, και τα καθαριστικά υλικά πιο κάτω:

|  |  |  |
| --- | --- | --- |
| ΚΟΣΤΟΣ ΥΠΗΡΕΣΙΩΝ (ΧΩΡΙΣ ΦΠΑ) | ΦΠΑ | ΣΥΝΟΛΙΚΟ ΚΟΣΤΟΣ ΥΠΗΡΕΣΙΩΝ (ΜΕ ΦΠΑ) |
|  |  |  |

2. Αν η Προσφορά μας γίνει αποδεκτή αναλαμβάνουμε να αρχίσουμε την εκτέλεση των Υπηρεσιών μέσα στα χρονικά όρια που προνοούνται όπως αναφέρονται στην προκήρυξη του διαγωνισμού.

3. Συμφωνούμε πως η Προσφορά μας αυτή θα ισχύει για περίοδο ίση με αυτή που ορίζεται στην προκήρυξη του διαγωνισμού, θα μας δεσμεύει και θα μπορεί να γίνει αποδεκτή ανά πάσα στιγμή πριν τη λήξη της περιόδου αυτής.

4. Η προσφορά μας αυτή μαζί με τη γραπτή αποδοχή σας θα αποτελούν δεσμευτικό Συμβόλαιο μεταξύ μας.

5. Αντιλαμβάνομαι ότι η ΠΑΣΥΔΥ δεν δεσμεύεται να δεχτεί την χαμηλότερη ή οποιαδήποτε προσφορά και ότι έχει το δικαίωμα να ακυρώσει τις προσφορές χωρίς οποιαδήποτε ευθύνη έναντι εμού και χωρίς να μου δώσει λόγους για την ακύρωση.

Μονογραφή προσφέροντα:……………………………

|  |  |  |
| --- | --- | --- |
| Υπογραφή Προσφέροντος ή Εκπροσώπου του | | ...................................................... |
| Όνομα υπογράφοντος | | ....................................................... |
| Ιδιότητα υπογράφοντος | | ....................................................... |
|  | |  |
|  | |  |
| **Στοιχεία Προσφέροντος** |  | |
| Όνομα ή Επωνυμία Προσφέροντος: | ........................................................ | |
| Διεύθυνση Προσφέροντος: | …………………………………………………….. | |
| Αρ. Ταυτότητας: | …………………………………………………….. | |
| Αρ. Εγγραφής Εταιρείας  (όπου εφαρμόζεται): | ……………………………………………………. | |
| Τηλέφωνο: | ……………………………………………………. | |
| Email: | ……………………………………………………. | |

Σημείωση 1: Σε περίπτωση κοινοπραξίας φυσικών και/ή νομικών προσώπων να αναφερθούν τα στοιχεία για την κοινοπραξία και τα στοιχεία κάθε μέλους της κοινοπραξίας.

Σημείωση 2: Όλα τα κενά να συμπληρωθούν από τον Προσφέροντα ή τον Εκπρόσωπό του.

**ΠΑΡΑΡΤΗΜΑ Β**

**ΠΡΟΣΘΕΤΑ ΔΙΚΑΙΟΛΟΓΗΤΙΚΑ**

1. Προφίλ της επιχείρησης (περιγραφή της δομής της επιχείρησης, των εν γένει δραστηριοτήτων, του απασχολούμενου προσωπικού κ.λπ.).

2. Κατάλογος των τυχόν πρόσθετων εργασιών που προτείνει ο υποψήφιος, πέραν αυτών που αναφέρονται στην παρούσα διακήρυξη.

3. Υπεύθυνη Δήλωση στην οποία θα αναφέρεται ότι ο προσφέρων έχει επαληθεύσει με ιδία ευθύνη την περιγραφή, την έκταση και τη μορφή των χώρων, όπου του ζητείται να παρέχει τις υπηρεσίες του βάσει της παρούσας διακήρυξης.

Η μη έγκαιρη και προσήκουσα υποβολή των πρόσθετων δικαιολογητικών συνιστά λόγο απόρριψης της προσφοράς από τον διαγωνισμό.